Järgmisena tuleb kindlasti vol4. Ehk nagu L. ütles: ja niimoodi kevadeni välja, nagu prantsuse kuningad. Mhmh, ikka paremaks läheb. Täna öösel ma  ei maganud. Ilmselt ka edaspidistel öödel. Sest seina taga olev taadu norskab. Ja ta on seina taga. Ei tasu vist rääkidagi lampidest, milles pole pirne ja radikast, mis kukub seinalt kohe-kohe maha. Nett lastakse tuppa aint ühest august. Ning meile koliti nüüd kolmas neiu tuppa. Mis on meie ääretult luksuslikus villas igati tervitatav. Eriti sellisel juhul, kui toas on kaks riiulit, kappides ruumi pole, sest see eeldaks esmalt kappe eks. Rääkimata siis hommikustest vannitoajärjekordadest ja millest tahes.  Ega ei olegi midagi öelda. Koolist visati kah juba kolm raamatut näkku, hakka aga tuupima. Tunniplaan pole paigas, aga tunnid toimuvad. Kus ja kes ja kuna, kes teab. Ajalooõpiku saime täna. Eksam oli eelmisel nädalal. Täna oli kursusetöö teema teatamise tähtaeg, aga tädi, kellele teatada, pole kunagi kohal. Mina otsida ka ei viitsi. A. keeletunnid on meie vanas toas, mitte ei mõista, miks ta sealt siis välja pidi kolima. Iroonia.